text: Frost-skader breder sig
  15 december 2010 kl. 18.14
  Mange vandværker melder lige nu om et usædvanligt højt vandforbrug efter kuldeperioden. Årsagen er sprængte rør.
  Det gælder f.eks. Rindby Vandværk på Fanø.
  Værket har haft en voldsom stigning i vandforbruget på værkets ledningsnet.
   
  Det tyder meget kraftig på, at der er flere sommerhuse, der har frostsprængning - dermed løber vandet ud i huset, meddeler vandværket.
  Og det kan hurtigt blive en ganske bekostelig affære at have en vandskade. Forsikringsselskaberne dækker som udgangspunkt nemlig ikke skader efter frostsprængte rør. 
  Trods mange advarsler - blandt andet i TV SYD - er der stadig sommerhusejere, der har glemt at lukke for vandet.
  Og hård frost, som vi har haft på det seneste, betyder stor risiko for sprængte vandrør i sommerhuset, hvis vandet ikke er lukket.
  